open-index/open-wikipedia-markdown huggingface dataset:
איילת כהן

**איילת כהן** (נולדה ב-19 במאי 1985 בירושלים) היא כדורסלנית ישראלית המשחקת בקבוצת אלקטרה רמת השרון ובנבחרת ישראל. גובהה 1.69 מ', והיא משחקת בעמדת הגארד.

כהן החלה לשחק בקבוצת הנערות של אס"א ירושלים, ובהמשך שיחקה גם בקבוצה הבוגרת. בעונת  עברה להפועל חיפה/מוצקין, בעונה הבאה למכבי רמת חן ואחר כך לבני יהודה, בשורותיה שיחקה במשך שתי עונות. לקראת עונת  הצטרפה לאלקטרה רמת השרון, קבוצתה הנוכחית. במדי קבוצה זו זכתה בעונת  באליפות המדינה ובגביע המדינה.

כהן הייתה חברה בסגל נבחרת העתודה שזכתה באליפות אירופה דרג ב' ב-2005. ומאז 2007 היא חברה בסגל הנבחרת הבוגרת של ישראל.

## קישורים חיצוניים

קטגוריה:כדורסלניות אס"א ירושלים
קטגוריה:כדורסלניות מכבי עירוני רמת גן
קטגוריה:כדורסלניות בני יהודה
קטגוריה:כדורסלניות רמת השרון
קטגוריה:כדורסלניות נבחרת ישראל
קטגוריה:כדורסלניות הפועל חיפה
קטגוריה:ישראליות שנולדו ב-1985
קטגוריה:ישראלים שנולדו ב-1985
אלון כץ

**אלון כץ** (נולד ב-8 בפברואר 1987) הוא מתעמל ישראלי, אלוף ישראל בטרמפולינה לשנת 2012.

## ביוגרפיה
כץ, יליד חולון, החל להתאמן בהתעמלות בגיל 8, וכן עסק במחול והיה רקדן היפ הופ בלהקה בעירו. לקראת גיל 17 ריכז את מאמציו הספורטיביים בענף הטרמפולינה. זמן קצר לאחר מכן זכה באליפות ישראל לנוער, וחזר על הישגו גם בשנתיים הבאות. כן סיים במקום השביעי באליפות העולם לנוער שנערכה ב-2004 בפראג. בהמשך הפך גם לקופץ הבכיר בגילאי הבוגרים, לאחר מכן הפסיד במפתיע באליפות ישראל שנערכה ב-2011 לרן מרקוביץ', לאחר שנפל במהלך תרגיל. באליפות העולם שנערכה ב-2009 סיים כץ במקום ה-53, ובזו שנערכה ב-2010 במץ סיים במקום ה-45. בשנת 2012 שב וזכה בתואר אלוף ישראל.

במקביל לאימוני ההתעמלות, המשיך כץ לעסוק בריקוד, והשתתף במספר מחזות זמר, קליפים ופרסומות. הוא שירת בצה"ל כמורה חייל, במעמד של ספורטאי מצטיין.

## קישורים חיצוניים
* 
* אבי סרנה, "יגיע יום ואעמוד על הפודיום באולימפיאדה", BigONE, 3 ביולי 2011
* 
* 

קטגוריה:מתעמלים ישראלים
איי שלמה במשחקים האולימפיים

**[[איי שלמה]]** משתתפים ב**[[המשחקים האולימפיים|משחקים האולימפיים]]** מאז אולימפיאדת לוס אנג'לס (1984). במשחקי החורף לא השתתפו האיים מעולם. השתתפותם של הספורטאים מאיי שלמה במשחקים עד כה הייתה סמלית בעיקרה, ואיש מהם לא רשם הישג משמעותי. בדרך כלל ייצגו את האיים רק אתלטים, אך לעיתים השתתפו במשחקים גם ספורטאים מענפים נוספים, כאיגרוף, ג'ודו, הרמת משקולות וקשתות.

## ראו גם
* איי שלמה במשחקים הפאראלימפיים
* איי שלמה במשחקים האולימפיים לנוער

## קישורים חיצוניים

* הוועד האולימפי הלאומי של איי שלמה באתר oceaniasport

קטגוריה:איי שלמה: ספורט
קטגוריה:מדינות במשחקים האולימפיים
מחנה רחבעם

**מחנה רחבעם**, שנקרא בעבר **מחנה דני**, (**[[מ.ק.|מחנה קבע]] 103**) הוא בסיס צבאי השוכן ברמלה, סמוך לשכונת קריית האומנים בעיר. הבסיס, המשמש את מפקדת פיקוד העורף, קרוי על שמו של רחבעם זאבי.

הבסיס שימש בעבר כמפקדת חיל האוויר ופיקוד מרכז.

## היסטוריה
המחנה הוקם בידי הטורקים במהלך מלחמת העולם הראשונה. חיילים משירות האוויר הגרמני הכשירו בו שדה תעופה, לימים שדה התעופה רמלה, והוא שימש גם אותם וגם את חיל האוויר הטורקי. לאחר כיבוש ארץ ישראל בידי הבריטים, שימש את טייסת 14 של חיל האוויר הבריטי. לאחר הקמת שדה התעופה לוד ב-1937 עברה הטייסת לשם, ובמחנה נותרו כוחות מינהלה. שדה התעופה חזר לשימוש בשנות ה-40, כאשר פעלה בו חברת התעופה אווירון.

עם כיבוש רמלה במבצע דני, במהלך מלחמת העצמאות, עבר הבסיס לידי צה"ל. בתחילה השתכנו בו גדוד 82 המשוריין של חטיבה 8 וחטיבה 5. ב־1955 נקרא המחנה "מחנה דני" על שם דני מס מפקד שיירת הל"ה. בתחילה שימש את מפקדת פיקוד המרכז ומ-1951 גם את מפקדת חיל האוויר. ב-1958 הועברה מפקדת חיל האוויר לקריה, ומפקדת פיקוד המרכז נותרה במקום עד 1971. באותה שנה עברה למקום מפקדת חיל הרגלים והצנחנים. לאחר הקמת פיקוד העורף ב-1992 נקבע משכנו בבסיס זה. בשנת 2003 נקרא המחנה על שם רחבעם זאבי, ששימש כמפקד פיקוד המרכז בתקופה בה הייתה מפקדתו בבסיס.

במהלך השנים הוקמו בשטח הבסיס מבנים, צריפים ומבנים יבילים, ואולם נותרו בו גם 12 מבנים היסטוריים שהקימו הגרמנים וכן האנגר שהקימו הבריטים ב-1931. במהלך 2010 ערך מרכז הבינוי בצה"ל סקר במקום בשיתוף המועצה לשימור מבנים ואתרי התיישבות במטרה להתחיל בתהליך של שימור.

במהלך אוגוסט 2021 עבר למחנה בה"ד 16 שהתפנה בעקבות פינוי חלקים ממחנה צריפין.

בעתיד יוקם בסמוך מחנה אופק רחב, אשר ישמש מחנה רב זרועי שיכלול בתוכו את הבקו"ם ומספר יחידות נוספות שיתפנו מבסיסים, שיפונו במסגרת העתקת בסיסי צה"ל לנגב.

## גלריית תמונות

מחנהרחבעםהנגרמטוסיםבריטי.jpg|האנגר מטוסים בריטי
IMG מחנהרחבעםפניםהאנגר.jpg|פנים האנגר המטוסים הבריטי
IMG מחנהרחבעם.jpg|מגדל פיקוח תעופה מתקופת המנדט הבריטי


## קישורים חיצוניים

* 
* יונתן גת, מה מתחבא במחנה רחבעם?, באתר גל"צ, 24 באוגוסט 2012
* בסיסים משומרים באתר צה"ל
* מחנה רחבעם, רמלה. סקר תיעוד מקדים, 3 בנובמבר 2016

## הערות שוליים

רחבעם
קטגוריה:פיקוד העורף
קטגוריה:הנצחת רחבעם זאבי
קטגוריה:מחוז המרכז: מבנים לשימור
רחבעם
קטגוריה:רמלה: מבנים
קטגוריה:פיקוד המרכז
קפה ליבריקה

**קפה ליבריקה** (שם מדעי: Coffea liberica) הוא מין של קפה שמקורו בליבריה שבמערב אפריקה. מין זה ידוע גם בשם **קפה אקסלסה**, **קפה דווברי** ו**קפה דיבווסקי**.
## מאפיינים
העץ גדל עד לגובה של 9 מטרים, ופירותיו גדולים יותר מאשר פירות הקפה של זן קפה ערביקה. עץ הקפה הובא לאינדונזיה כדי להחליף את עצי הערביקה שנפגעו ממחלות בסוף המאה ה-19.

לקפה ליבריקה יש הרבה במשותף עם קפה רובוסטה. הוא מגודל במזרח האי ג'אווה. זן של קפה ליבריקה הידוע בשם בראקו הוא יבול עיקרי בפיליפינים. העיר ליפה (מאנגלית: Lipa) הפכה להיות יצרנית ה**ליבריקה** הטובה ביותר בשנות ה-80 של המאה ה-19, אבל אז פרצה מחלה שמקורה בפטריית Hemileia vastatrix שכמעט השמידה את כל מטעי הקפה. בימים אלו מחוזות בטנגאס וקאוויט הן יצרניות הקפה העיקריות.

**קפה אקסלסה**, **קפה דווברי** ו**קפה דיבווסקי** היו נחשבים בעבר למינים נפרדים, אבל בשנת 2006 הם הפכו לשמות נרדפים ל**קפה ליבריקה**.

## קישורים חיצוניים

* קפה ליבריקה באתר ecocrop

## הערות שוליים

ליבריקה
דראגן בלאטניאק

**דראגן בלאטניאק** (בבוסנית: **Dragan Blatnjak**; נולד ב-1 באוגוסט 1981 בסטודנצי שבבוסניה והרצגובינה) הוא כדורגלן עבר בוסני ששיחק בעמדת הקשר ההתקפי, וכיום מאמן כדורגל.

את הקריירה שלו דראגן התחיל כחלוץ. בליגה הבוסנית דראגן שיחק רק עונה אחת – במועדון ברוטניו שבעיר צ'יטלוק. בשנת 2001 עבר לקרואטיה שם התחיל במועדון זאדר, ב-2 עונות הוא הבקיע 12 שערים וב-2003 עבר להיידוק ספליט. ב-2 השנים הראשונות שלו בהיידוק הוא זכה באליפות קרואטיה פעמיים וגם הופיע לראשונה במדי נבחרת בוסניה והרצגובינה. המאמן החדש של היידוק זורן ווליץ שהגיע לקבוצה ב-2004 ראה את בלאטניאק כקשר, לכן בשנותיו האחרונות במועדון הוא הבקיע רק 5 שערים.

ב-2007 חתם בלטניאק חוזה עם חימקי לשנתיים. גם שם רוב הזמן הוא שיחק בעמדת הקשר. בלטניאק היה המבשל הטוב ביותר בליגה בסיבוב הראשון של עונת 2009 עם 10 בישולים.

ב-26 בפברואר 2010 דראגן עבר לרוסטוב.

## תארים
;קבוצתיים
* אליפות קרואטיה – 2003/2004, 2004/2005 (היידוק ספליט)
* הסופר קאפ הקרואטי – 2004, 2005 (היידוק ספליט)

## קישורים חיצוניים

* סטטיסטיקות ופרופיל באתר התאחדות הכדורגל הרוסית 
* דף השחקן באתר הרשמי של רוסטוב 

קטגוריה:כדורגלנים בוסנים
קטגוריה:חלוצי כדורגל בוסנים
קטגוריה:קשרי כדורגל בוסנים
קטגוריה:כדורגלני זאדאר
קטגוריה:כדורגלני היידוק ספליט
קטגוריה:כדורגלני חימקי
קטגוריה:כדורגלני רוסטוב
קטגוריה:כדורגלני אוסייק
קטגוריה:כדורגלני נבחרת בוסניה והרצגובינה
קטגוריה:מאמני כדורגל בוסנים
קטגוריה:ילידי 1981
מייקל ג'יי וייט

**מייקל ג'יי וייט** (באנגלית: **Michael Jai White**; נולד ב-10 בנובמבר 1967) הוא שחקן קולנוע ורב-אמן לחימה אמריקאי. התפרסם בתור האפריקני-אמריקני הראשון לגלם דמות של גיבור-על בדמותו של אל סימונס בסרט הלייב אקשן "ספון".

## ביוגרפיה
וייט נולד בברוקלין, ניו יורק והתחנך בברידג'פורט, קונטיקט.

וייט היה נשוי לקורטני צ'אטמן בין השנים 2005–2011 ולהם בת בשם מורגן. לוייט שני בנים נוספים ממערכות יחסים קודמות. בפברואר 2014 הודיע על אירוסיו לשחקנית ג'יליאן איליאנה ווטרס. ב-3 ביולי 2015 השניים נישאו בטקס אינטימי אך ראוותני בתאילנד.

## קריירה
### קריירת משחק
לאחר הופעה קצרה כחייל עתידני בסרט הפעולה "חייל אוניברסלי" לצד ז'אן-קלוד ואן דאם ודולף לונדגרן, פריצת הדרך של וייט במשחק הייתה בשנת 1995 בסרט ביוגרפי מרשת HBO על חייו של המתאגרף מייק טייסון. לאחר הופעה בסרט הפשע-קומדיה עתיר הכוכבים "שני ימים באל. איי", וייט גילם את דמותו של אל סימונס, והפך לשחקן האפרו-אמריקני הראשון שזוכה לגלם תפקיד ראשי בסרט גיבורי-על. הוא חזר שוב לשחק לצידם של ואן דאם ולונדגרן בסרט ההמשך ל"חייל אוניברסלי", ובשנת 2001 השתתף לצידו של סטיבן סיגל בסרט "בשם החוק". כמו כן, ביצע עבודות דיבוב לסדרות אנימציה כמו "סטאטיק שוק" ו"ליגת הצדק". וייט הפגין את כישורי הלחימה שלו בסרט הפעולה "אלוף ללא עוררין 2" לצד אמן הלחימה סקוט אדקינס.

לאחר מספר תפקידים קטנים כמו בסרט "להרוג את ביל חלק 2" (בסצנה שנחתכה מהגרסה הסופית) ובוידאו קליפים של באסטה ריימס, טוני ברקסטון, ניקי מינאז' וקלווין האריס, וייט הופיע בתפקיד המאפיונר גאמבול בסרט "האביר האפל" משנת 2008. הופיע בתפקיד ראשי בסרט "דם ועצם" ובקומדיית הבלאקספלויטשן "דינמיט שחור" משנת 2009.

הופיע בדמותו של ג'קסון בריגס בסרטוני רשת קצרים של הבמאי קווין טנצ'רון המבוססים על משחקי המחשב "מורטל קומבט". בשנת 2011 ביים וייט את סרטו הראשון, סרט אמנויות הלחימה המשולבות "לעולם אל תיכנע 2".

בשנת 2019 שיחק בתפקיד ראשי לצד לוק גוס בסרט "בדרך הקשה", ששודר בנטפליקס.

### קריירת לחימה
וייט החל להתאמן באמנויות לחימה יפניות בגיל שבע, בניהם: הג'ו ג'וטסו והשוטוקאן.

כאמן לחימה, וייט מחזיק בחגורה שחורה בשבע שיטות לוחמה מזרחיות - שוטוקאן, טאקוונדו, גוג'ו ריו, קיוקושינקאי, וו-שו, אמנות הלחימה הקוריאנית טונג סו דו וקובודו אוקינאווי.

## פילמוגרפיה
### קולנוע

### טלוויזיה
*ארץ הפלאות (2000)
*Soul Food (2001)
*הלם סטטי (2004-2003) - דיבוב
*מועדון (2005-2004)
*בית הכאב של טיילר פרי (2008-2007)
*בלאק דיינמייט (2015-2011) - דיבוב
* החץ (2019-2013)
**The Family Business*  (2018–2024)
**Kingdom Business* (2022-טרם שודר)

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:אמריקאים ממוצא גנאי
קטגוריה:שחקני קולנוע וטלוויזיה אמריקאים
קטגוריה:אמני לחימה אמריקאים
קטגוריה:אמני לחימה בקולנוע
קטגוריה:ניו יורק: ספורטאים
קטגוריה:אמריקאים שנולדו ב-1967
אלסנדרס צאונייה

**אלסנדרס צאונייה** (בלטבית: **Aleksandrs Cauņa**; נולד ב-19 בינואר 1988) הוא כדורגלן עבר לטבי.

## קריירת מועדונים
צאונייה נולד בעיר דאוגבפילס. למרות זאת שיחק בקבוצת הנוער של דינבורג, ועבר למחלקת הנוער של סקונטו ריגה ב-2002. בשנת 2006 עבר לאולימפס ריגה מליגת העל הלטבית על מנת לצבור דקות משחק. בקיץ 2006 חזר צאונייה לסקונטו ריגה. באותה עונה גם זכה בתואר השחקן הצעיר של השנה למרות ששיחק חצי שנה בלבד.

ב-2 בפברואר 2009 הוא הושאל לווטפורד האנגלית עד סוף עונת 2008-09, עם אופציה לחתימה. ב-3 במרץ הוא ערך את הופעת הבכורה שלו כאשר נכנס כמחליף בדקה ה-74 במקום ג'ון הארלי בהפסד 2-1 לפלימות' ארגייל. צאונייה הבקיע את שערו הראשון בווטפורד מול סאות'המפטון. בסוף העונה חזר צאונייה לסקונטו.

בינואר 2011 הושאל לצסק"א מוסקבה עד לסוף העונה. הוא ערך את הופעת הבכורה שלו ב-17 בפברואר בליגה האירופית נגד פאוק סלוניקי.

ב-27 ביוני 2011 צסק"א רכשה את כרטיס השחקן שלו ל-5 שנים.

## קריירה בינלאומית
בשנת 2007 קיבל את זימון הבכורה שלו לנבחרת הבוגרת. ב-28 במרץ 2009 כבש את שערו הראשון בנבחרת בניצחון 0-4 על , וב-9 בספטמבר 2009 הבקיע את שער השוויון נגד . נכון לדצמבר 2012, יש לצאונייה 10 שערים ב-35 משחקי נבחרת.

## קישורים חיצוניים

קטגוריה:כדורגלנים לטבים
קטגוריה:קשרי כדורגל לטבים
קטגוריה:כדורגלני סקונטו ריגה
קטגוריה:כדורגלני ווטפורד
קטגוריה:כדורגלני צסק"א מוסקבה
קטגוריה:כדורגלני נבחרת לטביה
קטגוריה:ספורטאים זרים באנגליה
קטגוריה:ספורטאים זרים ברוסיה
קטגוריה:לטבים שנולדו ב-1988
קפה צ'ריריאנה

עץ הקפה **צ'ריריאנה** (שם מדעי: *Coffea charrieriana*) הוא מין של עץ קפה ללא קפאין שנתגלה בקמרון.

קפה צ'ריריאנה הוא המין היחידי ללא קפאין המוכר במרכז אפריקה. עץ זה ממשפחת הפואתיים הוא אחד מ 10 המינים החדשים שתוארו בשנת 2008 על ידי  באוניברסיטת אריזונה וועדה בינלאומית לטקסונומיה.

עץ קפה זה נקרא על שמו של פרופסור אנדרה צ'אריאר שפיקח על מחקרי קפה ומשימות איסוף דגימות במכון **IRD** הצרפתי במשך 30 שנה במאה ה 20.

## קישורים חיצוניים

* 
* - קפה צ'ריריאנה באתר סיווג המינים של אוניברסיטת אריזונה

## הערות שוליים

צ'ריריאנה
נבחרת יפן בכדורגל נשים

**נבחרת כדורגל הנשים של יפן** היא נבחרת כדורגל הנשים הלאומית של יפן. הנבחרת מנוהלת על ידי התאחדות הכדורגל היפנית.

, זכתה בגביע העולם בכדורגל נשים בשנת 2011, לאחר ניצחון על  בפנדלים 2 - 2 בתום המשחק (1-3), בשנת 2014 זכתה נבחרת יפן באליפות אסיה בכדורגל לנשים לאחר ניצחון על  0-1 ובשנת 2015 הגיעה הנבחרת לשלב הגמר בגביע העולם בכדורגל נשים והפסידה ל 5 - 2, ולא הצליחה להגן על תוארה.

## כל [[גביע העולם בכדורגל לנשים|גביעי העולם]]
*1991 – שלב הבתים
*1995 – רבע גמר
*1999 – שלב הבתים
*2003 – שלב הבתים
*2007 – שלב הבתים
*2011 – 20x20px **מקום ראשון**
*2015 – 20x20px מקום שני
*2019 – שמינית גמר
*2023 – רבע גמר

## כל אליפויות אסיה
*1975 - לא העפילה
*1977 - לא העפילה
*1979 - לא העפילה
*1983 - לא העפילה
*1986 - 20x20px מקום שני
*1989 - 20x20px מקום שלישי
*1991 - 20x20px מקום שני
*1993 - 20x20px מקום שלישי
*1995 - 20x20px מקום שני
*1997 - 20x20px מקום שלישי
*1999 - מקום רביעי
*2001 - 20x20px מקום שני
*2003 - מקום רביעי
*2006 - מקום רביעי
*2008 - 20x20px מקום שלישי
*2010 - 20x20px מקום שלישי
*2014 - 20x20px **מקום ראשון**
*2018 - 20x20px **מקום ראשון**
*2022 - חצי הגמר
*2026 - 20x20px **מקום ראשון**

## קישורים חיצוניים

* 

## הערות שוליים

יפן
כדורגל
קטגוריה:יפן: כדורגל
קטגוריה:יפן: ספורט נשים
יפן
צמה

[שמאל|ממוזער|200px|"הצמה" (1887) ציור של [פייר-אוגוסט רנואר]]
שמאל|ממוזער|200px|צמה סינית
**צַמָּה** היא מבנה מורכב או דפוס הנוצר על ידי שילוב שלושה או יותר גדילים של חומר גמיש, כגון, סיבי טקסטיל, חוט, או שיער אדם. בהשוואה לתהליך האריגה בו משתמשים בבד בעל שתי קבוצות נפרדות (שתי וערב), צמה היא בדרך כלל ארוכה וצרה, וכל רכיב בה מקביל בזיגזג וחופף לאחרים.

הצמה הפשוטה ביותר היא שטוחה, מוצקה, ובנויה משלושה גדילים. לעיתים היא נקראת "קלועה". צמות מורכבות יותר ניתן לייצר עם מספר שרירותי, אך לרוב אי זוגי, של חוטים.

צמות משמשות לייצור חבלים, חפצים דקורטיביים, ותסרוקות לשיער. צמות מורכבות משמשות ביצירת חפצי אמנות תלויים העשויים מסיבים.

קליעת צמות נחשבת כאחת מהצורות של אריגת אצבעות.

## 2 צמות שורש גדולות
גרסה פופולרית נוספת של הצמה הפשוטה, היא הצמה הסינית, בשמה הנפוץ יותר בציבור, או בשמותיה האחרים: צמה רקומה, צמה צרפתית.
צמה זו מתחילה מתחילת קו השיער במצח, ובמהלך קליעתה מוסיפים בכל קליעה קבוצות שיער מהצדדים, עד שמגיעים לסוף הקרקפת, שם ממשיכים בקליעה רגילה.

## חבלים, כבלים ושרוכים
פעולת הקליעה יוצרת חבל עבה וחזק יותר מהחוטים הבודדים מהם הוא עשוי. בחבלים קלועים משתמשים בטיפוס הרים ובשיט, כיוון שבשל חוזקם הם יכולים לשאת עומס ומשקל רב.

בכבלי חשמל ואלקטרוניקה, המונח צמה מתייחס לאוסף כבלים המאוגדים לצורך שמירה על סדר במערכת (למנוע ליפוף של הכבלים והסתבכות ברכיבים אחרים) המקל על הרכבתה ואחזקתה. כבלים של תקשורת מקבילית (כגון IDE) וכבלים שזורים לא נהוג לכנות במונח זה.

שרוכים העשויים מצמות של חוטי רקמה או סריגה, משמשים בבגדים לקשירת פתחי הבגד או לקישוטו, כתכשיטים, כשרוכי קשירה לשקיות בד.

## צמה בסריגה ובקרושה
במונחי הסריגה והקרושה בעברית 'צמה' היא הצלבה בין עין אחת או מספר עיניים, היוצרת צורה של צמה בסריג. באנגלית דוגמה זו נקראת כבל (Cable) ולעיתים רחוקות גם 'עיניים נודדות' ו'הצלבת עיניים'. הצמה הסרוגה נוצרת על ידי העברת עין אחת או יותר למסרגה דו - חודית קטנה הנקראת מסרגת צמות, החזקת המסרגה לפני או אחרי המסרגות שעמן סורגים, סריגת עין אחת או יותר מהשיפוד השמאלי ואחרי זה סריגת העין או העיניים שעל מסרגת הצמות. בשילובים שונים של מספרי העיניים אפשר לקבל מגוון של צמות.

גם בקרושה במסרגת קרס אפשר ליצור מיני צמות על ידי דילוג מעל למספר עיניים יצירת עיניים ואחרי זה הפניית המסרגה מאחורי או לפני העיניים החדשות וסריגה לתוך העיניים מעליהן דילגו,

## גלריית תמונות

תמונה:Madagascar Kids 21 (4884780758).jpg|ילדה עם צמות
תמונה:Роза Лыгденова.JPG|אישה עם צמות
תמונה:Braidswith 3 4 5 6 yarns.jpg|צמות מחבלים
תמונה:Knot-Sinnet-English Sinnet-3-a.gif|אנימציה המדגימה קליעת צמה פשוטה


## ראו גם
*תסרוקת
*שיער
*קארה (תספורת)
*סריגה
*סריגה במסרגה אחת

## קישורים חיצוניים

* 

## הערות שוליים

קטגוריה:קשרים
קטגוריה:שיער
קטגוריה:תספורות ותסרוקות
שיטת מרסגליה

**טרנספורמצית מרסגליה** או **שיטת מרסגליה** היא שיטה ליצירת זוגות מספרים אקראיים, בהתפלגות נורמלית, משני מספרים המתפלגים בהתפלגות אחידה רציפה. השיטה פותחה בשנת 1964 על ידי המתמטיקאי ג'ורג' מרסגליה. 
## שיטת מרסגליה
# נגריל שני מספרים מקריים בלתי תלויים X,Y המתפלגים בהתפלגות אחידה רציפה בקטע [1, 1-].
# אם rs=(X^2+Y^2) נשמור את המספרים. אם לא, נחזור לשלב הראשון.
# נחשב U,V ע"י: U = \sqrt{-2\ln (rs)/rs}*X ו- V = \sqrt{-2\ln (rs)/rs}*Y
קיבלנו U,V שני משתנים המתפלגים נורמלית עם תוחלת 0 ושונות 1.

### בעייתיות
שיטה זו מהירה יותר משיטת בוקס-מולר בגלל שכאן אין שימוש בפונקציות טריגונומטריות וזאת למרות שזורקים כ-21% מהמקרים בשלב השני.
בשיטה זו עדיין יש שימוש בשורש שצורך זמן חישוב ארוך, ולכן במהלך השנים יצרו שיטות חדשות כגון שיטת זיגורט, שבהן אין שימוש בפונקציות הדורשות זמן חישוב רב.

## הערות שוליים

קטגוריה:יצירת מספרים אקראיים
שלום דנגור

הרב **שלום דנגור** (1832, בגדאד — 1916, סואץ) היה דיין בעיראק ורב העיר סואץ שבמצרים, רוכש אדמות קיבוץ נירים.

## ביוגרפיה
נולד בבגדאד שבעיראק. למד בצעירותו אצל הרב עבדאללה סומך. שימש כדיין לזמן קצר, ולאחר מכן כיהן כרב במצרים בשנים 1897–1904. כיהן כרב העיר סואץ משנת 1907 ועד מותו.

הרב, שהיה ציוני בעמדותיו, ביקר בארץ ישראל 5 פעמים (בין 1899 ל-1914), ורכש אדמה במערב הנגב. על אדמה זו הוקם לימים קיבוץ נירים, שעבר אחר-כך צפונה. המקום כונה "דנגור" ומוצבת בו כיום אנדרטת נירים (דנגור) לזכר הרוגי הקרבות שהתנהלו בו במלחמת העצמאות.

הרב, אוהב אדמת הארץ, ציווה בצוואתו לקברו באדמות אשר רכש בנגב, אך בשל מלחמת העולם שפרצה אז והקרבות שנערכו בנגב וסיני, נקבר בעיר סואץ.

### משפחתו
צאצאיו חיים כיום באנגליה ונמנים עם משפחות בעלי ההון. צאצאים נוספים ממשפחתו הרחבה עלו לארץ ישראל בעלייה מעיראק בשנת 1951 וחיים כיום בישראל. אחיו, דוד, עלה לישראל מעיראק בשנת 1955 לאחר שריצה שלוש שנות מאסר בכלא המקומי בשל השתתפות בהפגנות בפוגרום הציוני שהתרחש שם. הוא התגורר בחולון, שם נפטר.

## קישורים חיצוניים
* דנגור מסרב להיכנע, באתר The Scribe 

## הערות שוליים

קטגוריה:רבנים אורתודוקסים
קטגוריה:רבנים עיראקים
קטגוריה:נירים
קטגוריה:רבנים מצרים
קטגוריה:בגדאד: רבנים
קטגוריה:משפחת דנגור
קטגוריה:בוגרי מדרש בית זלכה
קטגוריה:תלמידי רבי עבדאללה סומך
קטגוריה:גואלי אדמות בארץ ישראל
קטגוריה:רבני יישובים
קטגוריה:ילידי 1832
קטגוריה:נפטרים ב-1916
ואגנר לאב

**ואגנר סילבה דה סוזה** (בפורטוגזית: **Vágner Silva de Souza**; נולד ב-11 ביוני 1984 בריו דה ז'ניירו שבברזיל), הידוע בשם **ואגנר לאב** (**Vágner Love**) הוא כדורגלן ברזילאי המשחק בעמדת החלוץ בקבוצת רטרו מהליגה הברזילאית השלישית. ב-2008 קיבל את הפרס "כדורגלן השנה ברוסיה (ספורט אקספרס)".

ב-29 באוגוסט 2009 הושאל "ואגנר לאב" לפלמיירס, ובינואר 2010 הושאל שוב, הפעם לפלמנגו. לאחר ההשאלה חזר לשחק בצסק"א מוסקבה, עד אשר עבר סופית לפלמנגו הברזילאית תמורת 9.7 מיליון אירו.

ב-13 בינואר 2013 חזר לאב לצסק"א מוסקבה הרוסית. ביולי באותה שנה עבר לשאנדונג לוננג הסינית. בפברואר 2015 חזר לאב לברזיל וחתם בקורינתיאנס המקומית. ב-16 בינואר חתם במונקו. ב-30 באוגוסט 2016 חתם באלניהספור הטורקית. ב-29 בינואר 2018 חתם לאב בבשיקטש. ב-25 בינואר 2019 חזר לקורינתיאנס וחתם לשנתיים. ביוני 2020 עזב את הקבוצה וחתם בקאיראט אלמטי הקזחית, במדיה זכה באליפות כבר בעונת הבכורה שלה, כשהבקיע שער והיה מעורב בבעיטת הפנדל לזכות קבוצתו במשחק הזכייה מול אורדבסי שימקנט השלישית.

בינואר 2022 חתם במיטיולן, בסוף אותה שנה עזב את הקבוצה ושב לברזיל.

"ואגנר לאב" זכה לכינויו בעיקר בשל המספר הרב של בחורות איתן בילה, וחיי המין המתהוללים שלו. "ואגנר לאב" גם היה ידוע בשל צבע שערו הייחודי.

## תארים
### קבוצתיים
;צסק"א מוסקבה
* אליפות רוסיה (3) – 2005, 2006, 2013
** מקום שני בליגת העל הרוסית – 2004, 2008, 2010
* הגביע הרוסי (6) – 2004/2005, 2005/2006, 2007/2008, 2008/2009, 2010/2011, 2012/2013
** דאבל (3) – 2005, 2006, 2013
* הסופר קאפ הרוסי (3) – 2006, 2007, 2009
* גביע אופ"א – 2004/2005
;נבחרת ברזיל
* קופה אמריקה (2) – 2004, 2007
;קאיראט אלמטי
* ליגת העל הקזחית (1) – 2020
* הגביע הקזחי: 2021

### אישיים
* מלך השערים בליגה הברזילאית השנייה – 2003 (19 שערים)
* מלך השערים באליפות סאו פאולו – 2004 (12 שערים)
* מלך השערים של ליגת העל הרוסית – 2008 (20 שערים)
* מלך השערים בגביע אופ"א –  (11 שערים)
* מלך השערים באליפות ריו דה ז'ניירו – 2010 (15 שערים)

## קישורים חיצוניים

* סטטיסטיקות ופרופיל באתר התאחדות הכדורגל הרוסית

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:ריו דה ז'ניירו: כדורגלנים
קטגוריה:כדורגלני פלמיירס
קטגוריה:כדורגלני צסק"א מוסקבה
קטגוריה:כדורגלני פלמנגו
קטגוריה:כדורגלני שאנדונג טאיישן
קטגוריה:כדורגלני קורינתיאנס
קטגוריה:כדורגלני מונקו
קטגוריה:כדורגלני אלניהספור
קטגוריה:כדורגלני בשיקטש
קטגוריה:כדורגלני קאיראט אלמטי
קטגוריה:כדורגלני מיטיולן
קטגוריה:כדורגלני רסיפה
קטגוריה:כדורגלני אתלטיקו גויאניינסה
קטגוריה:כדורגלני נבחרת ברזיל
קטגוריה:כדורגלני קופה אמריקה 2004
קטגוריה:כדורגלני קופה אמריקה 2007
קטגוריה:ספורטאים ברזילאים ברוסיה
קטגוריה:ספורטאים ברזילאים בסין
קטגוריה:ספורטאים ברזילאים בצרפת
קטגוריה:ספורטאים ברזילאים בטורקיה
קטגוריה:ספורטאים ברזילאים בקזחסטן
קטגוריה:ספורטאים זרים בדנמרק
קטגוריה:ברזילאים שנולדו ב-1984
קפה מגניסטיפולה

**קפה מגניסטיפולה** (שם מדעי: *Coffea Magnistipula*) הוא זן של שיח קפה שיש לו אנדמיות ליערות גינאה התחתונה של מערב אפריקה הטרופית, ספציפית לאזור דרום קמרון וגבון.

שמו המדעי של שיח זה נובע מהענפים הגדולים במיוחד שלו שמי גשם נלכדים שם.
זן זה הוא בלתי רגיל בקרב זני הקפה מפני שיש לו שורש אדוונטיבי שהוא שורש שצומח מאיבר שאינו שורש.

## קישורים חיצוניים

## הערות שוליים

מגניסטיפולה
אורגניזם-על

[ממוזער|200px|מושבת [טרמיטים, אחת מהדוגמאות הרבות לסופר-אורגניזם]]

**אורגניזם-על** או **סוּפֶּר-אורגניזם** (נכתב גם **סופר-אורגניזם**, **Superorganism**) הוא אורגניזם המורכב מאורגניזמים אחרים. הדוגמאות המובהקות ביותר לסופר-אורגניזם הן קן נמלים וכוורת דבורים.

האורגניזמים שמרכיבים את הסופר-אורגניזם הם עצמאיים במידת מה, אך הם אינם מסוגלים להתרבות או להתקיים לאורך זמן כשהם לבדם. הם מוגדרים כ"סופר-אורגניזם" אם הם פועלים יחד למען שימור הקבוצה, ולא למען עצמם. בקן נמלים, למשל, המלכה היא היחידה שמסוגלת להתרבות, אך היא אינה מסוגלת לשרוד בכוחות עצמה. הנמלים האחרות חיות אך ורק על מנת לאפשר למלכה לשרוד בפני עצמה. הן מסוגלות להתקיים זמן מה בעצמן, אך לא להוליד דורות המשך. על כן, המלכה ושאר הנמלים פועלים יחד כדי להבטיח את קיום המושבה כולה.

תפקודם של הפרטים השונים במושבה אנלוגי לזה של תאים, רקמות או איברים שונים בגוף אורגניזם רגיל. לדוגמה: הזכרים והנקבות הפוריים שיוצאים למעוף הכלולות מהווים מעין תאי מין עבור הקן כולו.

חיות חברתיות רבות, כמו זאבים וביזונים, אינן נחשבות לסופר-אורגניזמים, כי הן אינן עונות על ההגדרה לעיל.

המונח נטבע על ידי הגאולוג ג'יימס האטון, "אבי הגאולוגיה", ב-1789 בהתייחס לכדור הארץ בהקשר של גיאופיזיולוגיה. באמצע המאה ה-19 אימץ הסוציולוג והפילוסוף הבריטי הרברט ספנסר את המונח, והוא משמש גם בתחומים משיקים לביולוגיה כמו סוציוביולוגיה ואנתרופולוגיה, ואף בתחומים מרוחקים יותר כמו סוציולוגיה ומחשבה מדינית.

השערת גאיה מניחה כי כדור הארץ כולו הוא סופר-אורגניזם, וכל יצורים החיים בו הם חלק ממערכת מורכבת הנועדה לשמר את החיים על פניו.

## דוגמאות לסופר-אורגניזמים
*מושבות של נמלים וטרמיטים
*כוורות של דבורים וצרעות
*שוניות אלמוגים
*מושבות של החולד העירום, יונק החי במושבות גדולות.
* slime mold  מציג יכולות **המזכירות** סופר-אורגניזמים, בכך שעל ידי מיזוג חד-תאיים אחרים, נוצר מבנה supercell המאפשר יכולות נוספות.
* נמטודות יוצרות מעין גשרים לשם שיחור מזון

## ביקורת על רעיון הסופר-אורגניזם
מדענים רבים טענו שההגדרה לאורגניזם בהקשר זה אינה ברורה מספיק, ולכן המושג מעורפל. הועלתה טענה על פיה גם אדם יחיד יכול להיחשב ל"סופר-אורגניזם", כי גוף האדם מכיל מיליוני חיידקים ונגיפים.

## בתרבות
* בסדרת "מסע בין כוכבים: הדור הבא" מופיע גזע חייזרי שנקרא בּוֹרְג, והוא מאופיין בכך שיש לו מלכה אחת ששולטת בכל שאר הפרטים.

## ראו גם
* מערכות מורכבות מסתגלות
### צורות חיים אחרות המאתגרות את מושג החיים
*וירוס
*אקסטרמופילים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אורגניזמים
קטגוריה:נמליים
כפן צהוב-מקור

**כפן צהוב-מקור** (שם מדעי: *Platalea flavipes*) הוא מין מהסוג כפן שבמשפחת הכפניים. הוא נפוץ בעיקר בדרום-מזרח אוסטרליה, אך נצפה גם במקומות שונים על פני כל היבשת, כמו גם בניו זילנד, אי הלורד האו והאי נורפוק.

## מאפיינים
צבעו של עוף זה הוא לבן, בעוד שפניו, מקורו ורגליו הם צהובים. בעבר שמו העברי היה **אבי-הכף צהוב-הרגליים**. במהלך עונת הרבייה סביב הפנים נמתח פס שחור, וכן קו המתאר החיצוני של נוצות הכנף נצבע קלות בשחור. אין הבדל במראה, בין עופות צעירים לבוגרים, פרט לסימנים שחורים הקיימים אצל הצעירים בצד הפנימי של נוצות התעופה ואינם קיימים אצל הבוגרים. 

הכפן צהוב-המקור מקנן על עצים, ובין צמחי הקנה ליד ביצות. לעיתים ניתן למצוא את הכפן צהוב-המקור אף בשדות ללא כל מקור מים. ככל הכפניים תנוחת התעופה של הכפן צהוב-המקור היא כשראשו נמשך קדימה.

הכפן צהוב-המקור ניזון מחרקים מימיים וכן מהזחלים שלהם, וזאת באמצעות מקורו הרחב, אותו הוא מניע במים מצד לצד. בצד הפנימי של המקור קיימת גבשושית המשמשת מעין גלאי רעידות, ובעזרתה הציפור יכולה לחוש בקיומו של טרף גם במים עכורים, ללא הבדל ביום ללילה. מיד לאחר הציד הכפן מרים את מקורו אל על, והטרף מחליק במורד הגרון, למערכת העיכול שלו.

הכפן צהוב-המקור מקנן במושבות, ביחד עם עופות מים נוספים, על פי רוב ממשפחת הכפניים כגון מגלנים, ומינים נוספים של כפנים. הוא ממקם את הקן בהסתעפויות של עצים מעל המים, או בסבך שבין קני הסוף. חלוקת התפקידים היא כזאת שהזכר אוסף את חומרי הגלם, והנקבה בונה את הקן, בעוד ששניהם דוגרים על הביצים ולאחר הבקיעה, מטפלים ביחד בגוזלים.

## קישורים חיצוניים


* Yellow-billed Spoonbill, Birds in Backyards


## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1838
קטגוריה:טקסונים שתוארו בידי ג'ון גולד
קטגוריה:כפניים
קטגוריה:אוסטרליה: עופות
מוס דף

ממוזער|שמאל|מוס דף בהופעה
**יאסין ביי** (באנגלית: **Yasin Bey**; נולד כ**דנטה טרל סמית**' ב-11 בדצמבר 1973), המוכר בשם הבמה שלו **מוס דף** (**Mos Def**), הוא ראפר, זמר ושחקן אמריקאי. דף הועמד לשבעה פרסי גראמי, לפרס גלובוס הזהב ולפרס אמי.

## ביוגרפיה
נולד בברוקלין, ניו יורק כבן הבכור למשפחה בת 12 ילדים. אביו היה חבר בתנועת אומת האסלאם והוא גדל עם אימו.

## קריירת מוזיקלית
מוס דף נודע כאחד המוזיקאים הבולטים בסצנת ההיפ הופ המחתרתי של סוף שנות ה-90. הוא התחיל את קריירת ההיפ הופ שלו בשנת 1994, תחת הרכב שנקרא Urban Thermo Dynamics. בשנת 1996, השתתף מוס דף באלבומיהם של הרכבי ההיפ הופ "Da Bush Babees"  ודה לה סול. 

ב-1998 חבר דף לטאליב קוולי לצמד שנקרא בלאק סטאר ובאותה שנה הוציאו השניים את האלבום *Mos Def & Talib Kweli Are Black Star*. מתוך האלבום הצליחו הסינגלים "Definition" ו-"Respiration" נכנסו למצעד הבילבורד הוט 100 והאלבום עצמו זכה לשבחים מהמבקרים.

אלבום הבכורה שלו, *Black on Both Sides*, יצא לאור ב-1999. הוא כולל הופעות אורח של באסטה ריימס, טאליב קוולי וקיו-טיפ. האלבום הגיע למקום הראשון ב מצעד אלבומי הראפ של הבילבורד, הגיע למעמד זהב בארצות הברית ומכר כ-500 אלף עותקים סך הכל במדינה.

## קריירת משחק
בשנים 1995-1994 גילם את אחת הדמויות הראשיות בסדרת הדרמה והמסתורין "מסתורי קוסבי" בכיכובו של ביל קוסבי.  

בשנת 2001 שיחק את דמותו של פרנק מילר בסרט הטלוויזיה "" מבית היוצר של MTV. 

בשנת 2002 שיחק בקומדיה הרומנטית "כשדריי פגש את סידני" בכיכובה של קווין לטיפה. בשנת 2004 הוא גילם את ויוויאן תומאס בסרט הטלוויזיה הביוגרפי "יצירת האלוהים"; על תפקיד זה הוא זכה בפרס NAACP Image.

בשנת 2005 גילם את פורד פרפקט בעיבוד הקולנועי של "מדריך הטרמפיסט לגלקסיה". 

בשנת 2008 שיחק בתפקיד ראשי בקומדיה "קדימה, תריץ אחורה" של הבמאי מישל גונדרי.

## דיסקוגרפיה

### אלבומי סולו
* 1999: *Black on Both Sides*
* 2004: *The New Danger* 
* 2006: *True Magic* 
* 2009: *The Ecstatic*
* 2019: *Negus*

### אלבומים משותפים

* 1998: *Mos Def & Talib Kweli Are Black Star*
* 2004: *Manifest Destiny*
* 2016: *December 99th*
* 2022: *No Fear of Time* 

## פילמוגרפיה
### קולנוע

### טלוויזיה

## קישורים חיצוניים

* 

* 
## הערות שוליים

קטגוריה:ראפרים אמריקאים
קטגוריה:מפיקי היפ הופ אמריקאים
קטגוריה:מפיקים מוזיקליים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1973
ניסו קפילוטו

**ניסים (ניסו) קפילוטו** (נולד ב-1 באוקטובר 1989) הוא כדורגלן עבר ישראלי ששיחק בעמדת הבלם וכיום עוזר מאמן בני יהודה תל אביב.

## קריירה
קפילוטו גדל במחלקת הנוער של מכבי תל אביב, ואת הופעת הבכורה שלו בקבוצה הבוגרת ערך ב-12 בדצמבר 2006, במשחק גביע הטוטו נגד הכח עמידר רמת גן, בגיל 17. בגביע אופ"א ערך את הופעת הבכורה שלו עוד לפני שהיה בן 18. החל מעונת 2007/2008 הוא שיחק בקבוצה, ואת הופעת הבכורה שלו בליגת העל ערך בתחילת עונה זו במשחק מול מ.ס. אשדוד. בשנים שלאחר מכן שימש כבלם מחליף, ובעונת 2010/2011 הושאל למ.ס. אשדוד. בעונה שלאחר מכן הושאל להפועל עכו.

ביוני 2012 עבר לאלקי לרנקה מליגת העל הקפריסאית, ובמדיה שיחק עונה אחת. לקראת עונת 2013/2014 חזר קפילוטו לישראל, וחתם לעונה אחת במדי בית"ר ירושלים. ב-21 באוקטובר 2013 כבש קפילוטו את שער הבכורה שלו בקבוצה, בניצחון 1–0 על הפועל תל אביב. בתום העונה, אחרי שרשם 27 הופעות ליגה וכבש שני שערים, סיים קפילוטו את דרכו במועדון.

ב-12 ביוני 2014 חתם לשלוש שנים בסנט גאלן מליגת העל השווייצרית, בשכר של 150 אלף דולר לעונה. את הופעת הבכורה שלו בקבוצה ערך ב-19 ביולי 2014, כשהשלים 90 דקות בתיקו 2–2 עם יאנג בויז ברן. בהמשך העונה הוא קיבל את סרט הקפטן של הקבוצה במספר משחקים, אך פציעה קשה מנעה ממנו לחזור ליכולת הטובה עמה פתח את העונה. ב-3 ביולי 2015 חזר לישראל וחתם על חוזה לעונה אחת עם אופציה לעונה נוספת בבית"ר ירושלים.

ב-14 ביוני 2016 חתם לעונה אחת בהפועל חיפה. במחזור השני של גביע הטוטו לעונת 2016/2017, מול הפועל כפר סבא, כבש את שער הבכורה שלו במועדון. בעונת 2017/2018 היה שותף להצלחתה של הקבוצה להעפיל לפלייאוף העליון, והיא סיימה את העונה במקום הרביעי. בתום העונה זכה עמה בגביע המדינה, לאחר ששיחק 120 דקות בניצחון 3–1 במשחק הגמר מול בית"ר ירושלים.

ב-1 בפברואר 2023 חתם בסקציה נס ציונה.

ב-3 במרץ 2024 הודיע על פרישה ממשחק פעיל.

בעונת 2024/2025 מונה לעוזר מאמן הפועל רמת גן גבעתיים. לאחר עונה מונה לעוזר מאמן בני יהודה תל אביב.

### נבחרות ישראל
לזכותו של קפילוטו 27 הופעות בנבחרת הנוער של ישראל ושתי הופעות במדי הנבחרת הצעירה.

ב-23 במאי 2018 זומן לראשונה לסגל נבחרת ישראל, לקראת משחק הידידות מול  שבוטל. ב-7 בספטמבר 2018 ערך את הופעת הבכורה שלו בנבחרת, כשפתח בהרכב במשחק מול  במסגרת ליגת האומות.

## תארים
; הפועל חיפה
* גביע המדינה: 2017/2018
* אלוף האלופים: 2018
; בני יהודה תל אביב כעוזר מאמן
* גביע הטוטו לאומית: 2025/2026

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני מכבי תל אביב
קטגוריה:כדורגלני מועדון ספורט אשדוד
קטגוריה:כדורגלני הפועל עכו
קטגוריה:כדורגלני אלקי לרנקה
קטגוריה:כדורגלני בית"ר ירושלים
קטגוריה:כדורגלני סנט גאלן
קטגוריה:כדורגלני הפועל חיפה
קטגוריה:כדורגלני נבחרת ישראל
קטגוריה:כדורגלנים ישראלים בקפריסין
קטגוריה:כדורגלנים ישראלים בשווייץ
קטגוריה:בת ים: כדורגלנים
קטגוריה:ישראלים שנולדו ב-1989
היא-סטוריה

**היא-סטוריה** (באנגלית: **Herstory**) הוא מונח שנטבע בשנות ה-60 המאוחרות כביקורת פמיניסטית על ההיסטוריוגרפיה המקובלת. המונח נבנה בניגוד-כביכול למילה האנגלית history (היסטוריה), אם מפרשים את זו כמייצגת את הצירוף "his story" (הסיפור שלו) – כך שהיא-סטוריה זה "Her story" (הסיפור שלה). לאמיתו של דבר, מקור המילה history במילה היוונית ἱστορία, והיא אינה קשורה לכינוי השייכות. בעברית מקובל לתרגם את המונח כ"**היא-סטוריה**".

בשיח הפמיניסטי משמש המושג לתיאור היסטורי מנקודת מבט פמיניסטית, המדגיש את הפרספקטיבה הנשית או מתואר מנקודת מבטה של אישה. השימוש במושג נעשה מתוך תפיסה שההיסטוריה המקובלת, שנכתבה בתוך תרבות פטריארכלית - נכתבה על ידי גברים ולמען גברים.

תנועת ה"היא-סטוריה" התבטאה בעיקר בפרסום והוצאה לאור של ספרות היסטורית אמיתית ובדיונית שנכתבה על ידי נשים, ומציגה את זווית ראייתן על ההיסטוריה.

## שימוש
מילון אוקספורד מייחס את טביעת המושג לרובין מורגן, שבספרה משנת 1970, "אחוות נשים היא כוח", כתבה על ארגון הנשים W.I.T.C.H ("מכשפה"):

"הנזילות והשנינות של 'המכשפות' ניכרת בתחלופה הגבוהה של המילים שעומדות מאחורי ראשי התיבות (שבשם הארגון): הפירוש הראשוני והבסיסי היה 'המזימה הנשית הטרוריסטית מהגיהנום' [...] אולם הפירוש האחרון שהגיע לאוזניי בזמן הכתיבה היה 'נשים בעלות השראה לביצוע היא-סטוריה'"

בשנת 1976 כתבו קייסי מילר וקייט סוויפט במאמר "מילים ונשים":

בשנות ה-70 וה-80 ראו נשות הגל השני של הפמיניזם את לימודי ההיסטוריה כנשלטים מבחינה אינטלקטואלית בידי גברים. הן הפיצו את הביטוי כאקט מחאתי, והפיצו אותו על חולצות וסיכות-עמדה.

בספרות הפמיניסטית משמש המושג גם כהכללה למאמצים הפמיניסטיים לפרוץ את הקאנון ההיסטורי הגברי.

## ביקורת
כריסטינה הוף סומרס ביקרה את השימוש ב"היא-סטוריה" בספרה משנת 1994 "מי גנב את הפמיניזם?", בו המושג מוגדר כניסיון להחדיר אידאולוגיה לחינוך על חשבון הידע. "פמיניסטיות מגדר" כפי שכינתה את הדוגלות ברעיון ה"היא-סטוריה", הן מובילות התנועה שמסתכמת בגישה שוללנית. היא ראתה בניסיון לעצב למידה היסטורית המוכוונת יותר לזווית הנשית ניסיון מכני המכשיל את התקדמות המחקר ההיסטורי.

פרופ' דבוני לוזר טענה שתנועת ה"היא-סטוריה" מנסה באופן מאולץ לאתר נשים שהשפיעו על ההיסטוריה שלפני המאה ה-20.

ארגון Global Language Monitor, קבוצה ללא מטרות רווח המנתחת תנועות ואופנות בהרגלי השפה, מיקמה את המושג (בגרסתו האנגלית - herstory) במקום השלישי ברשימת המילים ה"לא פוליטקלי קורקטיות" לשנת 2006.

## קישורים חיצוניים

* ארנון לפיד, לספר את הר סטורי, Mynet קיבוץ, 8.3.10
* עמוד "היא-סטוריה" בפייסבוק, דף אשר מציין מדי יום אישה בולטת או אירוע היסטורי נשי, ואתר "היא-סטוריה" אשר נפתח עבור העמוד ומרכז את כל הפרסומים בחלוקה לפי נושאים
* 

## הערות שוליים

קטגוריה:היסטוריוגרפיה
קטגוריה:מגדר
קטגוריה:היסטוריה של הרעיונות
קטגוריה:מונחים ומושגים בפמיניזם
כפר דבורה

שמאל|ממוזער|250px|חורבות כפר דבורה
**כפר דבורה** היה יישוב יהודי בתקופת התלמוד במעלה נחל גילבון שברמת הגולן. באתר נתגלו שרידי בית כנסת, בית מדרש, כתובות בארמית, יוונית ואחת בעברית שהיוותה חידוש במחקר, כיוון שהעידה על קיומו של בית מדרש במקום. כמו כן נתגלו גם אבנים מעוטרות רבות משולבות בבנייה משנית ופזורות בשטח.

על חורבות כפר דבורה הוקם הכפר הסורי דאבּוריה, הנטוש כיום. בטרם מלחמת ששת הימים, היה הכפר מיושב בידי בדואים בני שבט נערנה, אשר עשו שימוש משני באבני היישוב היהודי העתיק לצורכי בנייה.
הכפר שוכן כיום צפונית-מערבית ליישוב קדמת צבי.

## היסטוריה
בכפר נמצאו שרידים ארכאולוגיים המעידים על יישוב משגשג בתקופת המשנה והתלמוד, בהם גם שרידים של בתי בד להפקת שמן זית, שהיה כנראה הענף הכלכלי החשוב של הכפר ותרם לעושרו.

אחד הממצאים החשובים שנמצאו בכפר הוא משקוף ייחודי המעוטר בשני עופות דורסים אשר אוחזים זר במקוריהם, ועליו הכתובת:

.

הכתובת מתייחסת לרבי אליעזר הקפר, תנא בדור החמישי, שפעל בקצרין וסביבותיה. המשקוף נמצא כיום במוזיאון עתיקות הגולן בקצרין.
שמאל|ממוזער|250px|אבן המשקוף שנמצאה משובצת באחד מקירות הבתים
אבן משקוף נוספת נמצאה משובצת בקירות אחד הבתים. אורכה כמטר והיא מעוטרת בדמות עיט המחזיק זר במקורו ולצדו שני דגים. ייתכן כי משקוף זה עיטר את בית הכנסת בכפר. גם אבן משקוף זו כבר לא מצויה בכפר, והקיר בו הייתה משובצת התמוטט, נכון לדצמבר 2017.

## גלריה


תמונה:Kefar Devora 1.jpg|
תמונה:Kefar Devora 2.jpg|
תמונה:Kefar Devora 3.jpg|
תמונה:Kefar Devora 4.jpg|
תמונה:Ancient_synagogue_in_Daburiya.jpg



## קישורים חיצוניים

* 

## הערות שוליים

קטגוריה:רמת הגולן: יישובים לשעבר
קטגוריה:יישובים סוריים נטושים ברמת הגולן
קטגוריה:יישובים יהודיים בארץ ישראל בתקופת המשנה והתלמוד
קטגוריה:אתרים ארכאולוגיים יהודיים בארץ ישראל
קטגוריה:רמת הגולן: בתי כנסת
טרור קיברנטי

**טרור קיברנטי** או **סייבר טרור** (באנגלית: **Cyberterrorism**), הוא מונח המתאר פעולות טרור הנעשות באמצעות לוחמת רשת, אם על גבי פלטפורמת רשת האינטרנט ואם על מערכות ממוחשבות אחרות.

הגדרת הסייבר טרור – בדומה להגדרת המונח "טרור" – נתקלת בעמימות. אולם, באופן המקביל לטרור הקונבנציונלי המשתמש באלימות ואמצעים פיזיים, מקובל להניח שטרור בסייבר עושה שימוש במרחב הקיברנטי כדי לפגוע באזרחים, במטרה לייצר שינוי פוליטי-מדיני או חברתי.

## התפתחות
התבססות האינטרנט כרשת התקשורת וכבסיס הפעולה העיקריים של האנושות המודרנית, הביאה לכך שפגיעה באמצעות תקשורת מחשבים במערכות ממוחשבות, עלולה להיות הרת אסון. תרחישי הבלהות האפשריים באמצעות לוחמת מידע, הם עצומים – כשפגיעה ברשת ממוחשבת אחת או יותר של מדינה מסוימת, עשויה לשתק אותה כליל. כך למשל, חדירה של גורמי טרור למערכות המחשוב המנהלות את התשתיות (מים, חשמל וכדומה) במדינה מסוימת, עשויה להביא לשיתוק כלל התשתיות במדינה, כשהפגיעה האנושה באזרחיה, תהיה רק אחת מתוצאותיה.

גם מבלי לפעול בסייבר טרור, מספק האינטרנט לארגוני טרור אפשרויות המסייעות למטרתם, דוגמת תעמולה, לוחמה פסיכולוגית, גיוס משאבים (אנשים, כספים) ותקשורת יעילה. אך, האפשרות של לחימה ופגיעה באמצעות סייבר, היא פוטנציאל גבוה הרבה יותר לטרור, כששיקולי העלות מול תועלת לעומת טרור רגיל, עשויים להמריץ גורמי טרור להשתמש בו. המשאבים הדרושים כדי לבצע פעולות טרור קונבנציונליות (שימוש בנשק, חטיפת בני ערובה וכדומה), יקרים וקשים להשגה עשרות מונים מאלה הדרושים לשם ביצוע סייבר טרור (המתבצע באמצעות כישורי האקינג ומחשב).

דוגמה לסייבר טרור ניתן לראות במלחמת קוסובו, בה הותקפו אתרים ומחשבים של ארגון נאט"ו, וכן של ארגונים ומוסדות אזרחיים אחרים שתמכו בפעילותו.

## קישורים חיצוניים
* קרין תמר שפרמן, פני הטרור העתידיים – סייבר-טרור, באתר המכון הישראלי לדמוקרטיה
* טרור קיברנטי, באתר "דיני רשת"
* 
* 
* 
* ברוריה פרידמן פלדמן, הטרור באינטרנט: תקיפות סייבר שמטרתן היא פגיעה בפרטיות, **[[המשפט (כתב עת)|המשפט]]** ל"א, 2025
* גבי סיבוני, דניאל כהן, ואביב רוטברט, איום ארגוני הטרור במרחב הסייבר, **צבא ואסטרטגיה** 5(3), דצמבר 2013.
* 

קטגוריה:טקטיקות בטרור
קטגוריה:לוחמה קיברנטית
ריגן

שמאל|ממוזער|250px|כף ארקונה
שמאל|ממוזער|250px|טירת רלסוויק
**ריגן** (בגרמנית: **Rügen**; לטינית: **Rugia**) הוא הגדול באיי גרמניה שבים הבלטי. שטחו הוא 926 קילומטרים מרובעים. ב-2010 מנתה אוכלוסייתו כ-68 אלף נפש.

## גאוגרפיה
האי שוכן לחוף מדינת מקלנבורג-מערב פומרניה שבצפון-מזרח המדינה, בקרבת גבולה של גרמניה עם פולין. אורכו המרבי הוא 51.4 קילומטרים מצפון לדרום ורוחבו המרבי 42.8 קילומטרים ממזרח למערב. הנקודה הגבוהה ביותר בו נמצאת 161 מטר מעל פני הים.

שטח האדמה המרכיב את מרבית שטח האי נקרא מוטלנד (Muttland). מספר חצאי איים מהווים את יתרת שטחו. הצפוניים שבהם - יסמונד (Jasmund) וויטו (Wittow) - מופרדים מן המוטלנד על ידי גופי מים הנקראים "בודן" (Bodden). חצאי האיים הדרומיים הם צודר (Zudar) ומנכגוט (Mönchgut).

לאי קו חוף באורך של 574 קילומטרים, מהם 56 קילומטרים של חופים חוליים הגובלים בים הבלטי.

האקלים באי ממוזג, והטמפרטורות הממוצעות בו הן אפס מעלות צלזיוס בינואר ו-16.3 מעלות צלזיוס באוגוסט. מדי שנה יורדים באי בממוצע 520–560 מילימטרים של גשם ויש בו כ-1,800 שעות אור שמש.

באי נמצאים שני פארקים לאומיים – פארק אזור הלגונות של מערב פומרניה והפארק הלאומי יסמונד, שבו צוקי גיר ידועים. כמו כן נמצאת באי שמורה ביוספרית – שמורת דרום-מזרח ריגן.

באי קיימות בסך הכל 45 רשויות מקומיות, מהן ארבע במעמד של ערים – ברגן (Bergen), גרץ (Garz), פוטבוס (Putbus) וזסניץ (Sassnitz), בתחומה עובר צינור הנפט של פרויקט נורד סטרים 2.

## היסטוריה
האי יושב בראשית האלף הראשון לספירה על ידי שבט הרוגיאנים הגרמאני, שנתן לו את שמו. במאה השביעית התיישב באי שבט הראני (Rani) הסלבי, והאי היה לממלכה סלבית. בשנת 1168 השתלטה דנמרק על האי. בשנת 1325 עבר האי לידי דוכסות פומרניה, ומ-1648 ועד 1815 היה חלק מפומרניה השוודית. אז הפך לשטח משטחה של פרובינציית פומרניה הפרוסית, לימים חלק מגרמניה.

ב-1936 החל התוכנית של כוח באמצעות שמחה של חזית העבודה הגרמנית (שפעלה תחת המפלגה הנאצית) להקים בחופו המזרחי של האי את אתר הענק פרורה, שנועד לשמש כאתר נופש עממי המוני. הוא מעולם לא הושלם. באותה שנה נבנה הגשר הראשון שחיבר את האי אל היבשה, והחליף את שירות המעבורות שפעל שם עד אז.

בתקופת מלחמת העולם השנייה נשלחו אליו ילדי הנוער ההיטלראי כדי לאסוף יבולים ולהגן עליהם מפני הפצצות, כפי שמתואר בספר "משלינג" מאת אילזה קהן.

בשנות קיומה של גרמניה המזרחית, שהאי השתייך לשטחה, הוא היווה אתר נופש מרכזי.

## תיירות ותחבורה
האי הוא כיום מיעדי הנופש הפופולריים ביותר בגרמניה. אתר הרחצה הראשון נוסד באי כבר ב-1794. בין אתרי התיירות שבאי כלולים - מלבד אתרי הרחצה - כף ארקונה (Kap Arkona) - הנקודה הצפונית ביותר באי, גבעות שטובנקאמר (Stubbenkammer) המיוערות שביסמונד והיישובים ברגן, רלסוויק (Ralswiek) וגינגסט (Gingst). בין חלק מאתרי התיירות מקשרת מסילת הברזל הצרה ההיסטורית של האי (Rügensche Bäderbahn), שעליה פועל שירות של קטרי קיטור. האי הוא גם יעד לביקורי גולשי רוח וגולשי עפיפונים.

באי יש שירות מעבורות בין מוטלנד לחלקים אחרים של האי. מן האי יוצאים קווי מעבורות לשוודיה, דנמרק, ליטא, ולקלינינגרד ולסנקט פטרבורג שברוסיה.

האי מחובר ליבשת על ידי גשר ריגן, הנמתח לאורך 1.8 קילומטרים על פני מצר שטרלזונד (Strelasund). גשר זה החליף ב-2007 את הגשר שעמד באותו אתר מאז 1936.

## קישורים חיצוניים

* 
* ריגן באתר ויקיטקסט (מתוך אנציקלופדיה בריטניקה, 1911) (באנגלית)
* 

## הערות שוליים

מרכז|800px
צוקי הגיר של הפארק הלאומי יסמונד

קטגוריה:איים בים הבלטי
קטגוריה:מקלנבורג-מערב פומרניה
קטגוריה:גרמניה: שמורות ביוספריות
קטגוריה:גרמניה: איים
אקדמיק סופיה

**אקדמיק סופיה** (בבולגרית: **Лукойл Академик София**) הייתה קבוצת כדורסל בולגרית מהעיר סופיה, שהתמודדה בליגת העל הבולגרית עד עונת 2019/20, אז התפרקה.

הקבוצה השתתפה בעבר בגביע אירופה לאלופות בכדורסל וסיימה פעמיים במקום השני (1958, 1959).

## היסטוריה
אקדמיק סופיה הייתה הקבוצה המעוטרת ביותר בכדורסל הבולגרי. הקבוצה נוסדה בשנת 1947 כחלק מ"מועדון הספורט האקדמי סופיה", זכתה 23 פעמים באליפות בולגריה, אחת-עשרה פעמים זכתה בגביע הבולגרי. בין ההשתתפות הבינלאומית שלה: פעמיים הגיעה לגמר גביע אירופה לאלופות (בשניהם הפסידה לא.ס.ק. ריגה) בשנת 1958 ו-1959 גביע הסטודנטים הבינלאומי בשנת 1957.

בשנת 2000, נחתם הסכם החסות עם ענק הנפט רוסי לוקאויל, והקבוצה חזרה במהירות להתמודד על אליפות בולגריה. מאז הקבוצה השתתפה בגביע יול"ב ובהמשך ביורוקאפ וביורוצ'לנג'. בעונת 2013/14 הפסידה את האליפות לאחר 11 פעמים ברציפות ליריבה העירונית לבסקי, כשהפסידה 3-2 בגמר הפלייאוף.

החל מעונת 2011/2012, אירחה הקבוצה את משחקי הבית בליגה הבולגרית וביורוקאפ בארנה ארמייץ, המכיל 12,935 מקומות ישיבה (במשחקי כדורסל).

ב-2018 עזבה את הקבוצה נותנת החסות הראשית ובעקבות כך ירד כוחה, ב-2020 במהלך מגפת הקורונה הודיעה הקבוצה כי אינה יכולה לעמוד בהסדרי התשלומים ובחובות, שחררה את כלל אנשי הצוות והשחקנים והכריזה על פירוק.

באפריל 2022, המועדון הוקם מחדש ומותג כ-PBC Academic Metropol-Region (לעיתים רק Academic), ביוזמת הבעלים החדשים ויקטור ולדוב (Viktor Vladov) וגאורגי פטרוב (Georgi Petrov), הקבוצה התחילה מחדש בליגות הנמוכות בבולגריה במטרה לטפס חזרה לליגה הראשונה, אך נכון לאוגוסט 2025 הקבוצה עדיין איננה עלתה לליגה עליה יש נתונים.

## תארים והישגים
***[[ליגת העל הבולגרית בכדורסל|הליגה הבולגרית]]**:
**אליפות (26): 1957, 1958, 1959, 1963, 1968, 1969, 1970, 1971, 1972, 1973, 1975, 1976, 2003, 2004, 2005, 2006, 2007, 2008, 2009, 2010, 2011, 2012, 2013, 2015, 2016, 2017
**מקום שני: 2002, 2014
***[[הגביע הבולגרי בכדורסל|הגביע הבולגרי]]:**
**זכייה (11): 1952, 1954, 2002, 2003, 2004, 2006, 2007, 2008, 2011, 2012, 2013
**גמר: 2005, 2009, 2015, 2016, 2017
***גביע הסטודנטים הבינלאומי**
**זכייה (1): 1957
***[[סופרוליג|גביע אירופה לאלופות]]**:
**גמר: 1958, 1959
***[[גביע ספורטה]]**:
**רבע גמר: 2003
***[[יורוצ'לנג']]**:
**רבע גמר: 2011

## שחקנים בולטים בעבר ובהווה
* לארי אובאנון
*  ברונו שונדוב
*  דימטיאר אנגלוב
*  טנצ'ן בנב
*  טודור סטויקוב
*  חריסטו ניקולוב
*  מוריליו דה רוסה

## קישורים חיצוניים

*  

## הערות שוליים

קטגוריה:קבוצות כדורסל בולגריות
קטגוריה:סופיה: מועדוני ספורט
קטגוריה:קבוצות כדורסל שהתפרקו
Rebirth

***Rebirth*** (בעברית: **לידה מחדש**) הוא אלבום האולפן הרביעי של הזמרת האמריקאית ג'ניפר לופז, שיצא ב-23 בפברואר 2005. השירים הבולטים באלבום היו להיט הקאמבק של לופז עם הראפר פביולוס, "Get Right", והשיר "Hold You Down" אותו ביצעה עם פאט ג'ו. האלבום זכה להצלחה במצעדים וזכה לביקורות חיוביות, אם כי כשל מבחינה מסחרית.

במצעד הבילבורד 200 האלבום זכה להצלחה רבה כאשר הגיע ישרות למקום השני, והוא אחד מהאלבומים המצליחים ביותר של הזמרת במצעד זה, כאשר רק שלושה אלבומים נוספים הצליחו לעשות זאת במהלך כל הקריירה שלה.

האלבום יצא גם במהדורה אליה צורף דיסק DVD ובו השיר "Get Right", רמיקס עם פביולוס וסרטוני וידאו המראים את מהלך העבודה על האלבום.

## סינגלים
### "[[Get Right]]"
שוחרר כסינגל הראשון מן האלבום השיר יצא לאור בשתי גרסאות האחת השיר הרגיל ושנייה רמיקס עם הראפר פביולוס.
הסינגל הפך במהרה לאחד הסינגלים המצליחים והמוכרים ביותר של לופז כאשר נכנס הישר לעשרת המובילים ברוב המצעדים וחלקם למקום הראשון. הווידאו קליפ לשיר הועלה כמה שנים מאוחר יותר לערוץ ה-Vevo, של הזמרת והוא צבר צפיות רבות.

### "[[Hold You Down]]"
הסינגל השני מהאלבום השיר הוא דואט עם הראפר פאט ג'ו וזהו הלהיט השני של השניים במשותף לאחר השיר "Feelin' So Good" (2000),השיר לא זכה להצלחה רבה במצעדים, אך לביקורות חיוביות רבות.

הקליפ לשיר בוים על ידי דיאן מרטל ונערך על ידי פול מרטינז הקליפ מציג את לופז מעל בניין בניו יורק ובמזדרון הבניין ופאט ג'ו ברחובות. הביקורות על הקליפ היו חיוביות.

## רשימת רצועות

## נתוני מכירות

## קישורים חיצוניים

## הערות שוליים

קטגוריה:אלבומי ג'ניפר לופז
קטגוריה:אלבומים באנגלית
קטגוריה:אלבומים שהופקו על ידי דנג'ה
קטגוריה:אלבומים שהופקו על ידי טימבלנד
קטגוריה:אלבומים שהופקו על ידי טים & בוב
קטגוריה:אלבומים שהופקו על ידי קורי רוני
קטגוריה:אלבומים שהופקו על ידי רודני ג'רקינס
קטגוריה:אלבומים שהופקו על ידי ריץ' הריסון
קטגוריה:אלבומי זהב באוסטרליה
קטגוריה:אלבומי חברת אפיק רקורדס
הארמייה ה-24 (ברית המועצות)

**הארמייה ה-24** הייתה ארמיית שדה של הצבא האדום בתקופת מלחמת העולם השנייה, שהשתתפה, בין היתר, בקרב סטלינגרד.

## היסטוריה
הארמייה הוקמה ב-25 ביוני 1941 על בסיס המפקדה של המחוז הצבאי הסיבירי, וכללה עם הקמתה 6 דיוויזיות חי"ר סיביריות מעתודת הסטאבקה. באוגוסט-ספטמבר 1941 השתתפה הארמייה במתקפת הנגד הסובייטית באזור ילניה. ב-10 באוקטובר פורקה מפקדת הארמייה לאחר שכוחותיה נלכדו והושמדו על ידי הגרמנים בכיס ויאזמה בשלב הראשון של מבצע טייפון, המתקפה הגרמנית על מוסקבה.

ב-9 בדצמבר 1941 הוקמה הארמייה מחדש, כחלק מהמחוז הצבאי מוסקבה, ולמפקדה מונה מיכאיל איוואנוב. ב-5 בינואר 1942 נותרה הארמייה ללא חיילים, וב-1 במאי 1942 שונה שמה ל**ארמיית העתודה הראשונה**.

ב-20 במאי 1942 הוקמה הארמייה מחדש, כחלק מחזית צפון הקווקז, ולמפקדה מונה איליה סמירנוב. הארמייה לחמה בקרב על קווקז, וב-23 באוגוסט 1942 שונה שמה לארמייה ה-58.

בסוף אוגוסט 1942 הוקמה שוב הארמייה, על בסיס ארמיית העתודה התשיעית של הסטאבקה וסופחה לכוחות חזית סטלינגרד. בספטמבר 1942 היא השתתפה בשורת מתקפות כושלות של החזית על האגף השמאלי של הארמייה השישית הגרמנית מצפון לסטלינגרד. ערב מתקפת הנגד הסובייטית באזור סטלינגרד כללה הארמייה 7 דיוויזיות חי"ר ובריגדת טנקים, ומפקדה היה גנרל י.ו. גלאנין. במחצית השנייה של נובמבר 1942 השתתפה הארמייה במבצע אורנוס תחת פיקוד חזית הדון, ותקפה את האגף הצפוני של אגד הכוחות הגרמני באזור סטלינגרד. לאחר כיתור כוחות הציר באזור סטלינגרד, השתתפה הארמייה בינואר 1943 במבצע קלחת, חיסול כוחות הציר ב"כיס סטלינגרד". ב-16 באפריל 1943 קיבלה הארמייה את תואר ה"משמר" (גווארדיה) על הצטיינותה בקרבות, ושמה שונה לארמיית המשמר הרביעית.

## מפקדים
* סטפן קלינין (26 ביוני 1941 - 15 ביולי 1941)
* קונסטנטין ראקוטין (15 ביולי 1941 - 7 באוקטובר 1941)
* מיכאיל איוואנוב (9 בדצמבר 1941 - 17 במרץ 1942)
* יקוב ברואוד (17 במרץ 1942 - 1 במאי 1942)
* איליה סמירנוב (20 במאי 1942 - 15 ביולי 1942)
* ולדימיר מרצינקביץ' (15 ביולי 1942 - 6 באוגוסט 1942)
* ואסילי חומנקו (6 באוגוסט 1942 - 23 באוגוסט 1942)
* דמיטרי קוזלוב (אוגוסט 1942 - אוקטובר 1942)
* איוואן גאלאנין (אוקטובר 1942 - אפריל 1943)
* אלכסנדר גורבטוב (אפריל 1943)
* הרמן טרסוב (אפריל 1943)
* גריגורי קוליק (אפריל 1943 - 16 באפריל 1943)

## קישורים חיצוניים

* ארמיית המשמר הרביעית באתר samsv 

קטגוריה:זירת מזרח אירופה במלחמת העולם השנייה
24
24
ניית'נ'ס פיימוס

**ניית'נ'ס פיימוס** (באנגלית: **Nathan's Famous**; נאסד"ק: NATH) היא רשת מזון מהיר אמריקאית המתמחה בנקניקיות שבסיסה בקוני איילנד, ניו יורק, בסניפה הראשון שנוסד בשנת 1916 על-ידי מהגר יהודי-פולני בשם ניית'ן הנדוורקר. נכון לשנת 2010, לרשת 251 סניפים ברחבי העולם. הרשת ידועה בתחרות אכילת נקניקיות אותה היא עורכת בקוני איילנד בכל יום עצמאות אמריקאי.

ניית'נס התחיל כדוכן נקניקיות במחיר ניקל ( 5 סנט ) לנקניקיה, בקוני איילנד בשנת 1916 ונושא את שמו של מייסד השותף שלה ניית'ן האנדוורקר (1892–1974), שהקים את העסק עם אשתו, אידה האנדוורקר, לבית גרינוולד. אידה הגתה את מתכון הנקניקיות שבו השתמשו, וסבתה של אידה יצרה את תערובת התבלינים הסודית. מכיוון שנקניקיות ה 100% בשר בקר של ניית'נס פיימוס לא היו כשרות במובן שלא היו תחת השגחה רבנית, האנדוורקר טבע את המונח " בסגנון כשר " מכיוון שהיו עשויות מבשר בקר בלבד, ולא מבשר חיות לא כשר כגון בשר חזיר או בשר סוס.  

## סניפים
הרשת מפעילה 251 סניפים ב-5 מדינות שונות. 231 סניפים פזורים ברחבי 50 מדינות ארצות הברית, כאשר 226 מופעלים בזיכיון, ו-5 מתוכם שייכים לחברה. מחוץ לארצות הברית, הרשת מפעילה 20 סניפים ב-4 מדינות: מצרים (סניף אחד), הרפובליקה הדומיניקנית (3 סניפים), איי קיימן (סניף אחד) וכווית (15 סניפים). הסניף הבינלאומי הראשון של הרשת נפתח בשנת 1997 בישראל ברחוב קינג' ג'ורג בירושלים. בנוסף נפתח סניף בקניון מלחה, ועגלת מכירת שטח בעיר דוד. (הזכיין הישראלי פשט רגל וכלל הסניפים נסגרו)

כמו כן, מוצרי החברה ניתנים לקנייה ביותר מעשרת אלפים נקודות מכירה שונות, ביניהן סניפי רשתות מזון מהיר וקמעונאות אמריקאיות מובילות נוספות (כגון רשת הכריכים "סבווי" ווולמארט), ובאמצעות חברת QVC המתמחה במכירות טלוויזיוניות.

## קישורים חיצוניים

* 

## הערות שוליים

קטגוריה:חברות מזון אמריקאיות
קטגוריה:תאגידים רב-לאומיים
קטגוריה:רשתות מזון מהיר
קטגוריה:חברות אמריקאיות הנסחרות בנאסד"ק
אצטדיון אלידה

**אצטדיון אלידה** (בשוודית: **Eleda Stadion**; לשעבר **סוודבנק**) הוא אצטדיון כדורגל בעיר מאלמה שבשוודיה, המשמש כאצטדיון הביתי של מועדון הכדורגל מאלמה. האצטדיון בעל 24,000 מקומות (מתוכם 18,000 מקומות ישיבה ו-6,000 מקומות עמידה) או 21,000 מקומות במשחקים בינלאומיים, נתון ההופך אותו לאצטדיון הרביעי בגודלו בשוודיה. האצטדיון נפתח בשנת 2009 והחליף את אצטדיון מאלמה כאצטדיונה הביתי של קבוצת הכדורגל מאלמה. עלות האצטדיון היא כ-695 מיליון קרונה.

## קישורים חיצוניים

* 
* האצטדיון  ב-Stadionwelt 

קטגוריה:קצרמר כדורגל
אלידה
קטגוריה:מאלמה: ספורט
קטגוריה:מאלמה: מבנים
קטגוריה:מאלמה (כדורגל)